Man spring na dood vir R100 - Maroela Media
Shark Rock-pier. Foto: South African Tourism/Flickr
"Dit is duidelik dat nie een van die mans vir 'n oomblik gedink het dat dit gevaarlik is om van die pier af te spring nie," het Jenifer Isaacs, 'n ooggetuie, aan die koerant gesê. Isaacs het gesê die twee mans het reeds voor die houtreëlings aan die punt van die pier gestaan toe sy Donderdag daar opgedaag het.
"Hulle ander vriend het hulle met 'n R100 aangemoedig," het Iaacs gesê. Die twee mans het kort na mekaar in die water gespring.
Ao. Alwin Labans, woordvoerder van die polisie, het gesê die een man se liggaam is Vrydagoggend naby die pier gevind. Craig Lambinon, woordvoerder van die Nasionale Seereddingsinstituut (NSRI), het gesê die oorledene se vriend is deur omstanders uit die water gered.